গৰৈমাৰীঃ গৰৈমাৰীৰ কালাতলীত আজি এগৰাকী ডাক পিয়নৰ আকস্মিক মৃত্যুত শোকৰ ছাঁ পৰে৷ জানিব পৰা মতে, সোণতলী মৌজাৰ নতুন কাঠমী গাঁও নিবাসী তথা কালাতলী উপ-ডাক ঘৰৰ পিয়ন একদেল হুছেইনে হঠাৎ বুকুত বিষ অনুভৱ কৰি গুৰুতৰভাৱে অসুস্থ হৈ পৰে ৷ পৰিয়ালৰ লোকে ততাতৈয়াকৈ গুৱাহাটী জি এম চি এইচলৈ নিয়ে যদিও চিকিৎসা প্ৰদান কৰাৰ মাজতেই হৃদযন্ত্ৰৰ ক্ৰিয়া বন্ধ হৈ মৃত্যু হয় হুছেইনৰ৷ ৬১ বছৰীয়া হুছেইনে মৃত্যুৰ সময়ত পত্নী, চাৰি গৰাকী পুত্ৰ, এগৰাকী কন্যা ইহসংসাৰত এৰি থৈ যায়৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
গৰৈমাৰীত ডাকঘৰৰ পিয়নৰ আকস্মিক মৃত্যু